Erwin Piscator
Erwin Friedrich Maximilian Piscator (17. detsember 1893 Ulm – 30. märts 1966 Starnberg) oli saksa dramaturg, lavastaja ja teatrijuht. Erwin Piscator on tuntud kui poliitilise teatri viljeleja ning dokumentaalteatri žanri looja. Oma artiklite kogumikus "Das politische Theater" ("Poliitiline teater") kasutas ta mõistet "poliitiline teater" esimesena tänapäevases tähenduses.